Johan Grøttumsbråten

Johan Hagbart Pedersen Grøttumsbråten (født 24. februar 1899 i Sørkedalen, Kristiania, død 21. januar 1983 i Vestre Aker, Oslo) var en norsk langrenns- og kombinertløper aktiv på 1920-tallet. Han vant OL-gull hele tre ganger. Han representerte Sørkedalens IF, og senere IL i BUL, Oslo.

Biografi 
Grøttumsbråten ble olympisk mester i kombinert både i St. Moritz 1928 og i Lake Placid 1932. I sistnevnte vinter-OL var han dessuten norsk flaggbærer. I 1928 vant han også gull på 18 km langrenn. Han ble også verdensmester tre ganger, i kombinert i 1926 og 1931. I 1926 ble han også verdensmester på 18 km langrenn.

Han vant kombinert i Holmenkollrennene fem ganger, i 1923, 1926, 1928, 1929 og 1931. Han tok også fem seire i det kombinerte langrennet. Han vant ti kongepokaler i årene 1922–10931.

I 1924 ble han tildelt Holmenkollmedaljen.

Under krigen gjorde Grøttumsbråten en stor innsats for Norge og var en periode kurersjef i den hemmelige etterretningsorganisasjonen XU, inntil han i 1944 måtte rømme til Sverige. Han fortsatte etterretningsarbeidet i landflyktighet.

I 1999 ble det reist en skulptur med skiløperen som motiv i forbindelse med Grøttumsbråtens 100-årsjubileum. Skulpturen står ved Frognerseteren, nær Sportsrestauranten («Sporten») og er utført av Nils Aas og reist av BUL (Bondeungdomslaget i Oslo).

Meritter 

 OL i Lake Placid 1932: 6.-plass på 18 km

Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over norske idrettspersoner på sokkel

Referanser

Litteratur 
 Bø, Olav: Johan Grøttumsbråten – skikonge og motstandsmann. Oslo 1999. Universitetsforlaget

Eksterne lenker 
 
 

Norske kombinertløpere
Norgesmestere i kombinert
Norske langrennsløpere
Medlemmer av XU
Olympiske mestere for Norge
Olympiske sølvmedaljevinnere for Norge
Olympiske bronsemedaljevinnere for Norge
Verdensmestere i langrenn
Verdensmestere i kombinert
Vinnere av Holmenkollmedaljen
Medaljevinnere under Vinter-OL 1924
Deltakere for Norge under Vinter-OL 1924
Kombinertløpere under Vinter-OL 1924
Langrennsløpere under Vinter-OL 1924
Skihoppere under Vinter-OL 1924
Medaljevinnere under Vinter-OL 1928
Deltakere for Norge under Vinter-OL 1928
Kombinertløpere under Vinter-OL 1928
Langrennsløpere under Vinter-OL 1928
Skihoppere under Vinter-OL 1928
Medaljevinnere under Vinter-OL 1932
Deltakere for Norge under Vinter-OL 1932
Kombinertløpere under Vinter-OL 1932
Kongepokalvinnere i skiidrett
Personer fra Oslo
Fødsler i 1899
Dødsfall i 1983
Olympiske medaljevinnere i langrenn
Olympiske medaljevinnere i kombinert